Oficialusis leidinys L 166 , 08/07/1993 p. 0040 - 0044

specialusis leidimas suomių kalba: skyrius 3 tomas 50 p. 0244

specialusis leidimas švedų kalba: skyrius 3 tomas 50 p. 0244



Komisijos sprendimas 1993 m. birželio 7 d. nustatantis specialius reikalavimus, reglamentuojančius gyvų dvigeldžių moliuskų, dygiaodžių, gaubtagyvių ir jūrinių pilvakojų, kurių kilmės šalis yra Marokas, importą (93/387/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1991 m. liepos 15 d. Tarybos direktyvą 91/492/EEB, nustatančią gyvūnų sveikatos reikalavimus, reglamentuojančius gyvų dvigeldžių moliuskų auginimą ir tiekimą į rinką [1], ypač į jos 9 straipsnį, kadangi besilankanti Komisijos ekspertų grupė atliko patikrinimą Maroke, siekdama įvertinti sąlygas, kuriomis gyvi dvigeldžiai moliuskai, dygiaodžiai, gaubtagyviai ir jūriniai pilvakojai auginami ir pateikiami į rinką; kadangi pagal Maroko teisės aktus veterinarijos inspektoriai, kuriems padeda techniniai asistentai iš Žemės ūkio ir agrarinės reformos ministerijos Direction de l’élevage (Gyvulininkystės direktorato), yra atsakingi už gyvų dvigeldžių moliuskų, dygiaodžių, gaubtagyvių ir jūrinių pilvakojų sveikumo tikrinimą ir auginimo higienos bei sanitarinių sąlygų stebėjimą; kadangi pagal tuos pačius teisės aktus žuvininkystės ministerija įgaliojama leisti arba drausti gyvų dvigeldžių moliuskų, dygiaodžių, gaubtagyvių ir jūrinių pilvakojų rinkimą tam tikrose zonose, remdamasi ataskaita iš Gyvulininkystės direktorato ir Mokslinio jūrų žvejybos instituto; kadangi pagal galiojančius Maroko teisės aktus priimta nuostata dėl sistemingo į rinką pateiktų gyvų dvigeldžių moliuskų biotoksinų tikrinimo; kadangi Gyvulininkystės direktoratas ir jo laboratorijos gali veiksmingai stebėti Maroke galiojančių teisės aktų taikymą; kadangi kompetentingos Maroko valdžios institucijos įsipareigojo reguliariai ir greitai pranešti Bendrijai duomenis apie planktono su toksinais buvimą rinkimo zonose; kadangi kompetentingos Maroko valdžios institucijos suteikė oficialias garantijas dėl Direktyvos 91/492/EEB priedo V skyriaus laikymosi ir reikalavimų, lygiaverčių toje direktyvoje nustatytiems dėl auginimo ir pakaitinių zonų, išsiuntimo ir valymo centrų patvirtinimo ir visuomenės sveikatos bei gamybos stebėjimo, laikymosi; kadangi visų pirma apie bet kokį rinkimo zonų pasikeitimą bus pranešta Bendrijai; kadangi Maroką galima įtraukti į Direktyvos 91/492/EEB 9 straipsnio 3 dalies a punkte minimą sąrašą, kuriuo parodoma, kad trečiosios šalys atitinka keliamus lygiavertiškumo reikalavimus; kadangi minėtos Direktyvos 9 straipsnio 3 dalies b punkto i papunktyje minimo veterinarijos sertifikato gavimo procedūra turi būti numatytas sertifikato modelio apibrėžimas, kalba (-os), kuria (-omis) jis turi būti parašytas, oficialios pasirašiusiojo pareigos ir prie pakuotės tvirtinamas sveikumo ženklas; kadangi laikantis minėtos Direktyvos 9 straipsnio 3 dalies b punkto ii papunkčio, reikia apibrėžti augimo vietoves, kuriose galima rinkti dvigeldžius moliuskus, dygiaodžius, gaubtagyvius ir jūrinius pilvakojus ir eksportuoti į Bendriją; kadangi laikantis minėtos Direktyvos 9 straipsnio 3 dalies c punkto, reikia sudaryti įmonių, iš kurių galima importuoti dvigeldžius moliuskus, dygiaodžius, gaubtagyvius ir jūrinius pilvakojus, sąrašą; kadangi tokias įmones galima įtraukti į sąrašą tik tokiu atveju, jeigu jos oficialiai patvirtintos kompetentingų Maroko valdžios institucijų; kadangi užtikrinti, jog su tuo susijusiose nuostatose nustatytų reikalavimų būtų laikomasi, yra kompetentingų Maroko valdžios institucijų pareiga; kadangi ypatingi importo reikalavimai taikomi nepažeidžiant sprendimų, priimtų laikantis 1991 m. sausio 28 d. Tarybos direktyvos 91/67/EEB dėl sveikatos reikalavimų, reglamentuojančių akvakultūros gyvūnų ir jų produktų teikimą į rinką [2]; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Žemės ūkio ir agrarinės reformos Direction de l’élevage (Gyvulininkystės direktoratas), yra kompetentinga institucija Maroke, tikrinanti ir patvirtinanti, kad gyvi dvigeldžiai moliuskai, dygiaodžiai, gaubtagyviai ir jūriniai pilvakojai atitinka Direktyvos 91/492/EEB reikalavimus. 2 straipsnis Gyvi dvigeldžiai moliuskai, dygiaodžiai, gaubtagyviai ir jūriniai pilvakojai, kurių kilmės šalis yra Marokas, skirti žmonių maistui, turi atitikti tokius reikalavimus: 1) prie kiekvienos siuntos pridedamas veterinarijos sertifikato originalas, kuriame pagal čia pateikto A priedo pavyzdį turi būti įrašytas numeris, data, jis turi būti tinkamai užpildytas, pasirašytas ir surašytas viename lape; 2) siuntos turi būti iš čia pateiktame B priede nurodytų patvirtintų augimviečių; 3) jie turi būti supakuoti į užplombuotas pakuotes čia pateiktame C priede nurodytame patvirtintame išsiuntimo arba valymo centre; 4) ant kiekvienos pakuotės turi būti neištrinamas sveikumo ženklas, kuriame nurodoma bent ši informacija: - šalis siuntėja: MAROKAS, - rūšys (bendrieji ir moksliniai pavadinimai), - augimvietės identifikavimas ir išsiutimo centro patvirtinimo numeris, - pakavimo data, nurodant bent dieną ir mėnesį. 3 straipsnis 1. 2 straipsnio 1 dalyje minėti sertifikatai turi būti surašyti bent viena iš oficialiųjų valstybės narės, kurioje atliekamas patikrinimas, kalbų. 2. Sertifikatuose turi būti Direction de l’élevage veterinaro pavardė, pareigos ir parašas, taip pat oficialus antspaudas, kurio spalva skirtųsi nuo kitų sertifikatą patvirtinančių žymų. 4 straipsnis Šis sprendimas skirtas valstybėms narėms. Priimta Briuselyje, 1993 m. birželio 7 d. Komisijos vardu René Steichen Komisijos narys [1] OL L 268, 1991 9 24, p. 1. [2] OL L 46, 1991 2 19, p. 1. -------------------------------------------------- A PRIEDAS +++++ TIFF +++++ +++++ TIFF +++++ -------------------------------------------------- B PRIEDAS AUGIMVIETĖS MAROKE, IŠ KURIŲ LEIDŽIAMA EKSPORTUOTI PRODUKTUS Į EUROPOS EKONOMINĘ BENDRIJĄ I. Tarybos direktyvos 91/492/EEB priedo I skyriaus 1 dalies a punkte nustatytus reikalavimus atitinkančios augimvietės Geografinės ribos | Kodas | Viduržemio jūros Nador lagūna (neįskaitant Nador miesto zonos) | 25 | Pakrantės zona prie Essaidia | 02 | Atlanto Oued Tahadart žiotys | 42 | Moulay Bousselham lagūna | 18 | Sidi Moussa ir Oualidia lagūnos | 10 | Dakhla įlanka (neįskaitant miesto ir uosto zonų) | 27 | II. Tarybos direktyvos 91/492/EEB priedo I skyriaus 1 dalies b punkte nustatytus reikalavimus atitinkančios augimvietės -------------------------------------------------- C PRIEDAS EKSPORTUI Į EUROPOS BENDRIJĄ PATVIRTINTŲ ĮMONIŲ SĄRAŠAS I. Išsiuntimo įmonės Pavadinimas ir adresas | Patvirtinimo numeris | Najmat Allah, Nador | 01-10-065 | Marost, Nador | 01-10-066 | II. Valymo įmonės +++++ TIFF +++++ --------------------------------------------------